# 21 Cassiopeiae

21 Cassiopeiae (21 Cas / HR 192) és un sistema estel·lar a la constel·lació de Cassiopea que s'hi troba a 99,5 parsecs (324 anys llum) del sistema solar. Està compost pels estels YZ Cassiopeiae (HD 4161) i HD 4161 B.
YZ Cassiopeiae és una binària on l'estel primari és un estel amb línies metàl·liques de tipus espectral A1m i l'estel secundari és una estrella F2V, semblant per exemple a σ Bootis. La component principal té una temperatura efectiva de 10.200 ± 300 K i és 63 vegades més lluminosa que el Sol. Té una massa de 2,32 masses solars i un radi 2,54 vegades més gran que el radi solar. Gira sobre si mateixa amb una velocitat de rotació projectada de 27 km/s. El seu acompanyant —amb 1,35 masses solars i un radi un 35% major que el radi solar— té una temperatura superficial de 7.200 K. És 4,4 vegades més lluminosa que el Sol i rota a una velocitat igual o superior a 16 km/s.
YZ Cassiopeiae és una binària eclipsant el període orbital de la qual és de 4,467 dies. L'eclipsi principal provoca una disminució de lluentor de 0,41 magnituds mentre que en el secundari, el descens de lluentor és d'amb prou feines 0,07 magnituds. Aquesta binària posseeix un camp magnètic moderadament intens (<Be> = 655 G). La seva edat és de 250 milions d'anys aproximadament.
HD 4161 B, el tercer estel del sistema, té magnitud aparent +9,7 i, visualment, està separada 36,1 segons d'arc d'YZ Cassiopeiae. Bastant allunyada de la binària, empra més de 86.500 anys a completar una òrbita al voltant d'ella. La seva massa és un 20% inferior a la del Sol.

## Referències

* ↑ Afirmat a: MK classifications of some northern hemisphere binary systems. Indicat a la font segons: SIMBAD. Pàgina: 131–144. Data de publicació: 1975.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* 1 2 3 «Compositional differences between the component stars of eclipsing close binary systems showing chemical peculiarities» (en anglès). Monthly Notices of the Royal Astronomical Society, 1, 14-02-2019, pàg. 1067–1084. DOI: 10.1093/MNRAS/STZ449.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 3 Torres, G.; Andersen, J.; Giménez, A. «Accurate masses and radii of normal stars: modern results and applications». The Astronomy and Astrophysics Review, 18, 1-2, 2010. pp. 67-126.
* ↑ «V* YZ Cas -- Eclipsing binary of Algol type» (en anglès). SIMBAD (Centre de Dades astronòmiques d'Estrasburg). [Consulta: 5 gener 2021].
* ↑ «CCDM J00457+7459B -- Star in double system» (en anglès). SIMBAD (Centre de Dades astronòmiques d'Estrasburg). [Consulta: 5 gener 2021].
* ↑ Zasche, P.; Wolf, M.; Hartkopf, W. I.; Svoboda, P.; Uhlař, R.; Liakos, A.; Gazeas, K. «A Catalog of Visual Double and Multiple Stars With Eclipsing Components». The Astronomical Journal, 138, 2, 2009. pp. 664-679.
* ↑ Bychkov, V. D.; Bychkova, L. V.; Madej, J. «Catalogue of averaged stellar effective magnetic fields - II. Re-discussion of chemically peculiar A and B stars». Monthly Notices of the Royal Astronomical Society, 394, 3, 2009. pp. 1338-1350.
* ↑ Tokovinin, A. «Comparative statistics and origin of triple and quadruple stars». Monthly Notices of the Royal Astronomical Society, 389, 2, 2008. pp. 925-938.